Kiyevda Rossiya elchixonasi yaqinidagi xiyobon Boris Nemsov nomi bilan ataladi

Kiyev shahar kengashining qayta nomlashlar bo‘yicha komissiyasi Rossiya elchixonasi yaqinidagi xiyobonni Boris Nemsov nomi bilan atash haqidagi taklifni ma’qulladi. Bu haqda Oliy Rada deputati Dmitriy Belotserkovets ma’lum qildi, deb xabar beradi  Meduza.

Mazkur tashabbusni Kiyev shahar kengashi tasdiqlashi lozim.
“Qaror yaqin orada qabul qilinishiga ishonchim komil. Kreml Nemsov nomini ukrainaliklar va rossiyaliklar xotirasidan o‘chira olmaydi. U ozod Ukraina va bo‘lajak demokratik Rossiyaning asosiy ittifoqdoshi edi”, — ta’kidladi Belotserkovets.
Eslatib o‘tamiz, rossiyalik siyosatchi Boris Nemsov 2015-yil, 27-fevralda Moskvada, Kreml atrofida o‘ldirilgandi.